ΓΡΑΠΤΗ ΕΡΩΤΗΣΗ E-1726/96 υποβολή: Joan Vallvι (ELDR) προς την Επιτροπή (25 Iουνίου 1996)

Θέμα: Εισαγωγές αγροτικών προϊόντων στα λιμάνια της Βαλένθια

Πολλά αγροτικά προϊόντα που προέρχονται από τρίτες χώρες, μη μέλη της Ευρωπαϊκής Ένωσης, εισάγονται από τα λιμάνια της Βαλένθια, όπως, π.χ., κρασί, ρύζι, οπωροκηπευτικά, μέλι, ξηροί καρποί, τα οποία, σε πολλές περιπτώσεις, δεν περνούν κανένα έλεγχο, ιδίως όσον αφορά την τήρηση των φυτουγειονομικών προδιαγραφών που απαιτεί η Ευρωπαϊκή Ένωση.

Κατά τους τελευταίους μήνες παρατηρήθηκαν εισαγωγές διαφόρων φορτίων αιγυπτιακής πατάτας με βακτηρίδια που προκαλούν την pseudemonas solanacearum -συγκεκριμένα στο λιμάνι Sagunt της Βαλένθια- με τους συνεπαγόμενους κινδύνους. Η απόφαση της Επιτροπής 96/301/ΕΚ ((ΕΕ L 115 της 09.05.1996, σελ. 47 )) που προβλέπει πρόσθετα μέτρα βοήθησε στην αντιμετώπιση των κινδύνων αυτών.

Μπορεί η Επιτροπή να μας πληροφορήσει τι μέτρα ελέγχου προβλέπονται για αυτά τα εισαγόμενα προϊόντα από τρίτες χώρες όσον αφορά την εφαρμογή των προδιαγραφών ποιότητας που ορίζει η Ευρωπαϊκή Ένωση, η φυτουγειονομική νομοθεσία και οι ελάχιστοι δείκτες επιτρεπομένων καταλοίπων;

Απάντηση του κ. Fischler εξ ονόματος της Επιτροπής (5 Σεπτεμβρίου 1996)

Όσον αφορά τις ποιοτικές προδιαγραφές που αντανακλούν την ποιοτική εμπορική πλευρά μόνο και όχι τη φυτοϋγειονομική πλευρά, καθορίσθηκαν για 30 νωπά οπωροκηπευτικά. Ο έλεγχος της τήρησης αυτών των προδιαγραφών σε κάθε στάδιο εμπορίας εναπόκειται στα κράτη μέλη και πρέπει να πραγματοποιείται με βάση τον κανονισμό (ΕΟΚ) αριθ. 2251/92 της Επιτροπής ((ΕΕ αριθ. L 219 της 4.8.1992 )).

Οσον αφορά τις φυτοϋγειονομικές προδιαγραφές, η Επιτροπή ενημερώνει το Αξιότιμο Μέλος του Ευρωπαϊκού Κοινοβουλίου ότι θεσπίστηκε ένα κοινοτικό φυτοϋγειονομικό καθεστώς με την οδηγία 77/93/ΕΟΚ του Συμβουλίου ((ΕΕ αριθ. L 26 της 31.1.1977 )), όπως τροποποιήθηκε τελευταία με την οδηγία 96/14/ΕΚ της Επιτροπής ((ΕΕ αριθ. L 68 της 19.3.1996 )). Το καθεστώς αυτό βασίζεται στα μέτρα προστασίας κατά την εισαγωγή στην Κοινότητα επιβλαβών οργανισμών για τα φυτά ή τα φυτικά προϊόντα και κατά την διάδοσή τους στο εσωτερικό της Κοινότητας. Οι φυτοϋγειονομικές προδιαγραφές αφορούν τους φυτοπαθολογικούς οργανισμούς ιδιαίτερα σε σχέση με το υλικό που προορίζεται για τη φύτευση και με ορισμένα υλικά που προορίζονται να χρησιμοποιηθούν και παρουσιάζουν ιδιαίτερη επίπτωση στην υγεία των φυτών, όπως είναι το ξύλο, οι πατάτες, και τα εσπεριδοειδή καθώς και τα φυτά διακόσμησης (κομμένα φυτά, κλαδιά) ορισμένων ειδών.

Μεταξύ των γεωργικών προϊόντων που εισάγονται από τρίτες χώρες στην Κοινότητα, στην περιοχή της Valence, και αναφέρονται από το Αξιότιμο Μέλος του Ευρωπαϊκού Κοινοβουλίου, μόνο τα οπωροκηπευτικά αποτελούν αντικείμενο μιας σειράς ειδικών φυτοϋγειονομικών απαιτήσεων. Κατά την εισαγωγή των εσπεριδοειδών, τα κράτη μέλη υποχρεούνται να επαληθεύσουν μέσω ενός φυτοϋγειονομικού ελέγχου ότι οι απαιτήσεις αυτές έχουν τηρηθεί.

Οσον αφορά το βακτηρίδιο που είναι υπεύθυνο για την φαιά σήψη της πατάτας, η απόφασης 96/301/ΕΚ της Επιτροπής επιτρέπει πραγματικά στα κράτη μέλη να λάβουν προσωρινά συμπληρωματικά μέτρα για να προστατευθούν κατά της διάδοσης της Pseudomonas solanacearum, προελεύσεως Αιγύπτου. Τα συμπληρωματικά αυτά μέτρα περιλαμβάνουν κυρίως την υποχρέωση να τηρούνται οι εξής απαιτήσεις:

- οι πατάτες πρέπει να προέρχονται από ειδικές ζώνες όπου η ύπαρξη του βακτηριδίου είναι άγνωστη 7

- πρέπει να έχουν επιθεωρηθεί επίσημα για φυματίωση, να έχουν κοπεί και υποβληθεί σε δοκιμασίες στην Αίγυπτο και να έχουν δηλωθεί ως απαλλασσόμενες από το Pseudomonas solanacearum 7

- πρέπει επίσης να επιθεωρούνται και να ελέγχονται στο σημείο εισόδου της Κοινότητας.

Οσον αφορά τις μέγιστες περιεκτικότητες καταλοίπων εντομοκτόνων, η Επιτροπή ενημερώνει το Αξιότιμο Μέλος του Ευρωπαϊκού Κοινοβουλίου ότι οι οδηγίες 76/895/ΕΟΚ ((ΕΕ αριθ. L 340 της 9.12.1976 )), 86/362/ΕΟΚ ((ΕΕ αριθ. L 221 της 7.8.1996 )), 86/363/ΕΟΚΣΣΣΣ ((ΕΕ αριθ. L 221 της 7.8.1996 )) και 90/642/ΕΟΚ ((ΕΕ αριθ. L 350 της 14.12.1990. )) καθορίζουν τις μέγιστες περιεκτικότητες των καταλοίπων εντομοκτόνων σε πολλά γεωργικά προϊόντα και προβλέπουν την υποχρέωση για τα κράτη μέλη, να εξασφαλίσουν την τήρηση αυτών των μέγιστων περιεκτικοτήτων με ελέγχους που πραγματοποιούνται δειγματοληπτικά και με επιθεωρήσεις που πραγματοποιούνται σύμφωνα με την οδηγία 89/397/ΕΟΚ που αφορά τον επίσημο έλεγχο των τροφίμων. Οι μέγιστες αυτές περιεκτικότητες και το καθεστώς αυτό ελέγχου εφαρμόζονται τόσο στα προϊόντα που λαμβάνονται στην Κοινότητα όσο και σ' αυτά που εισάγονται από τρίτες χώρες.

Ιδιαίτερα η οδηγία 90/642/ΕΟΚ προβλέπει ότι τα κράτη μέλη διαβιβάζουν στην Επιτροπή όλες τις χρήσιμες πληροφορίες για τους ελέγχους που πραγματοποιούνται κάθε χρόνο από τις εθνικές αρχές τους και ότι κάθε χρόνο συντονισμένο πρόγραμμα ελέγχου θεσπίζεται σε κοινοτικό επίπεδο με σύσταση της Επιτροπής ((COM(95)272 τελικό (ΕΕ αριθ. C 201 της 5.8.1995). )). Τελικά η πρόταση της Επιτροπής έχει την πρόθεση να βελτιώσει τη λειτουργία των τεσσάρων προαναφερόμενων οδηγιών και να επεκτείνει το πεδίο εφαρμογής τους στα μεταποιημένα γεωργικά προϊόντα και στα τρόφιμα που αποτελούνται από πολλά γεωργικά υλικά.